**Jiri Veistola** (s. 21. maaliskuuta 1988 Vantaa) on suomalainen uransa lopettanut jääkiekkoilija, joka pelasi viimeiseksi jääneellä kaudellaan Mestis-joukkue Espoo Unitedissa. Hän toimi joukkueen varakapteenina. Veistola on pelipaikaltaan oikea laitahyökkääjä ja pelityyliltään kahden suunnan hyökkääjä, joka pelaa useimmiten "energiapelaajana" alemmissa ketjuissa. Hän laukoo oikealta.

Ura
---

### Seuraura

Veistola on Jokereiden kasvatti. Hän voitti joukkueessa C-nuorten SM-pronssia vuosina 2005 ja 2006. Kaudella 2006–2007 Veistola toimi Jokereiden A-nuorten varakapteenina. Hän debytoi samalla kaudella myös miesten peleissä pelattuaan kaksi Mestis-ottelua alle 20-vuotiaiden maajoukkueessa.

Kaudeksi 2007–2008 Veistola nostettiin Jokereiden SM-liigarinkiin. Hän pelasi suurimman osan kaudestaan kuitenkin vielä A-nuorissa. Veistola pelasi kauden aikana SM-liigassa 14 runkosarjaottelua ja kolme playoff-ottelua. Hän ei tehnyt runkosarjassa ainuttakaan tehopistettä, mutta Veistola avasi maalitilinsä SM-liigassa pronssiottelussa 5. huhtikuuta 2008 Tapparaa vastaan. SM-pronssin vei kuitenkin Tappara lukemin 3–4. Hän pelasi kauden aikana miesten pelejä myös neljä Mestis-ottelua alle 20-vuotiaiden maajoukkueessa. Myös kauden 2008–2009 Veistola pelasi lähinnä Jokereiden A-nuorissa. Otteluita SM-liigassa kertyi 11.

Veistola siirtyi kaudeksi 2009–2010 Mestis-joukkue KooKoohon, jossa ensimmäinen kokonainen kausi miesten peleissä toi 44 runkosarja- ja kymmenessä playoff-ottelussa tehot 9+5=14. Varsinkin pudotuspeleissä hyvänä alivoimapelaajana kunnoustautunut Veistola voitti kauden päätteeksi Mestis-pronssia. Kausi 2010–2011 hänellä päättyi käsimurtumaan välierissä, mutta kausi 2011–2012 Veistolalla päättyi polvivammaan jo 26. marraskuuta 2011 pelattuun otteluun hänen jouduttua LeKin Ville Laineen taklaamaksi. Veistola ehti pelata vain 22 runkosarjaottelua, mutta ne kuitenkin oikeuttivat hänet voittamaan kauden päätteeksi Mestis-pronssia.

Kaudeksi 2012–2013 Veistola siirtyi Kiekko-Vantaaseen, jonka kapteeniksi hän nousi. Veistola edusti kauden aikana Etelän joukkuetta Mestis Hockey Dayn tähdistöottelussa. Hän pelasi myös kahdeksan SM-liigaottelua lainalla kasvattajaseurassaan Jokereissa.

Toukokuussa 2013 Veistola siirtyi try-outille Tampereen Ilvekseen. Hän jäi kesäkuussa ilman sopimusta, mutta palasi elokuussa joukkueeseen toistamiseen try-outille. Tällä kertaa Veistolan koejakso toi lokakuussa loppukauden 2013–2014 kattavan sopimuksen. Kaikkiaan hänen ensimmäinen kokonainen SM-liigakautensa toi 47 runkosarjaottelussa tehot 6+7=13. Helmikuussa 2014 Veistola teki kaksivuotisen jatkosopimuksen Ilveksen kanssa.

Kaudeksi 2016–2017 Veistola siirtyi vuoden mittaisella sopimuksella Mestikseen perustettuun Espoo Unitediin. Hänet nimettiin joukkueen varakapteeniksi. Veistola oli 15 osumallaan Espoo Unitedin paras maalintekijä. Hän myös voitti koko Mestiksen jäähypörssin 106 minuutillaan. Veistola voitti kauden päätteeksi Mestis-pronssia.

### Maajoukkueura

Veistola pelasi alle 18-vuotiaiden U-18 Junior World Cupissa vuonna 2005, jolloin hän voitti pronssia. Veistola pelasi myös World U-17 Hockey Challengessa vuonna 2005.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Jokerit | A-SM | 25 | 1 | 0 | 1 | 8 | 4 | 0 | 0 | 0 | 2 |
| 2006–2007 | Suomi U20 | Mestis | 2 | 0 | 0 | 0 | 0 | – | – | – | – | – |
|  | Jokerit | A-SM | 41 | 10 | 18 | 28 | 53 | 5 | 1 | 0 | 1 | 4 |
| 2007–2008 | Suomi U20 | Mestis | 4 | 0 | 0 | 0 | 2 | – | – | – | – | – |
|  | Jokerit | A-SM | 39 | 13 | 9 | 22 | 42 | 4 | 0 | 1 | 1 | 12 |
|  | Jokerit | SM-liiga | 14 | 0 | 0 | 0 | 0 | 3 | 1 | 0 | 1 | 0 |
| 2008–2009 | Jokerit | A-SM | 38 | 16 | 12 | 28 | 44 | 4 | 0 | 2 | 2 | 2 |
|  | Jokerit | SM-liiga | 11 | 0 | 0 | 0 | 8 | – | – | – | – | – |
| 2009–2010 | KooKoo | Mestis | 44 | 9 | 5 | 14 | 40 | 10 | 0 | 0 | 0 | 10 |
| 2010–2011 | KooKoo | Mestis | 46 | 11 | 5 | 16 | 41 | 4 | 0 | 0 | 0 | 2 |
| 2011–2012 | KooKoo | Mestis | 22 | 3 | 4 | 7 | 12 | – | – | – | – | – |
| 2012–2013 | Kiekko-Vantaa | Mestis | 40 | 5 | 8 | 13 | 22 | 2 | 1 | 1 | 2 | 0 |
|  | Jokerit | SM-liiga | 8 | 0 | 0 | 0 | 31 | – | – | – | – | – |
| 2013–2014 | LeKi | Mestis | 1 | 1 | 1 | 2 | 0 | – | – | – | – | – |
|  | Ilves | SM-liiga | 47 | 6 | 7 | 13 | 14 | – | – | – | – | – |
| 2014–2015 | Ilves | SM-liiga | 43 | 6 | 1 | 7 | 38 | 2 | 0 | 0 | 0 | 2 |
| 2015–2016 | Ilves | SM-liiga | 58 | 4 | 4 | 8 | 22 | – | – | – | – | – |
| 2016–2017 | Espoo United | Mestis | 47 | 15 | 11 | 26 | 106 | 10 | 2 | 1 | 3 | 6 |
| 2017–2018 | Espoo United | Mestis | 48 | 13 | 11 | 24 | 34 | – | – | – | – | – |
| 6 kautta | yhteensä | SM-liiga | 181 | 16 | 12 | 28 | 113 | 5 | 1 | 0 | 1 | 2 |
| 9 kautta | yhteensä | Mestis | 254 | 57 | 45 | 102 | 257 | 24 | 2 | 1 | 3 | 18 |

Lähteet
-------

* Jiri Veistola The Internet Hockey Databasessa (englanniksi)
* Jiri Veistola *Elite Prospects*. Everysport Media Group AB.  (englanniksi)

### Viitteet

1. ↑  Jiri Veistola – Jatkoaika.com – Kaikki jääkiekosta
2. 1 2 3 4 5 6  Jiri Veistola *Elite Prospects*. Everysport Media Group AB.  (englanniksi)
3. ↑  Jokerit julkisti joukkueensa: Leino, Lahti ja Jokela uusia nimiä *Jatkoaika.com*.  17.4.2007. Jatkoaika r.y. Viitattu 13.12.2013.
4. ↑  Tilastot – Liiga  5.4.2008. Liiga. Viitattu 13.12.2013.
5. ↑  KooKoo täydensi miehistöään *Jatkoaika.com*.  13.5.2009. Jatkoaika r.y. Viitattu 13.12.2013.
6. ↑  Mikkola, Miikka: Jiri taistelee joukkueelle *Jatkoaika.com*.  17.3.2010. Jatkoaika r.y. Viitattu 13.12.2013.
7. ↑  Veistolan kausi ohi *Jatkoaika.com*.  4.3.2011. Jatkoaika r.y. Viitattu 13.12.2013.
8. ↑  Veistolan kausi paketissa *Jatkoaika.com*.  2.12.2011. Jatkoaika r.y. Viitattu 13.12.2013.
9. ↑  Vantaalle uusi valmennuskaksikko sekä iso kasa pelaajasopimuksia *Jatkoaika.com*.  18.4.2012. Jatkoaika r.y. Viitattu 13.12.2013.
10. ↑  Mestiksen tähdistövalinnat nimetty *Jatkoaika.com*.  1.11.2012. Jatkoaika r.y. Viitattu 13.12.2013.
11. ↑  Jiri Veistola kokeilee Ilveksessä *Jatkoaika.com*.  13.5.2013. Jatkoaika r.y. Viitattu 13.12.2013.
12. ↑  Ilves kiinnitti kanadalaispuolustajan – koeaikalaisille näytettiin ovea *Jatkoaika.com*.  3.6.2013. Jatkoaika r.y. Viitattu 13.12.2013.
13. ↑  Ilves kokeilee Veistolaa toistamiseen *Jatkoaika.com*.  5.8.2013. Jatkoaika r.y. Viitattu 13.12.2013.
14. ↑  Ilves ja testihyökkääjä Veistola sopimukseen *Jatkoaika.com*.  7.10.2013. Jatkoaika r.y. Viitattu 13.12.2013.
15. ↑  Keränen palaa sairastuvalta – Sandellille jatkosopimus *Jatkoaika.com*.  24.2.2014. Jatkoaika r.y. Viitattu 26.3.2014.
16. ↑  Piispanen vahvistamaan Espoo Unitedia *Jatkoaika.com*.  3.8.2016. Jatkoaika r.y. Viitattu 6.8.2016.
17. ↑  Espoo Unitedille viiden miehen kapteenisto – Hirschovitsistä kapteeni *Jatkoaika.com*.  14.9.2016. Jatkoaika r.y. Viitattu 24.9.2016.

Espoo United – Mestis
1 Kerkkonen |
3 Väkelä |
4 Saari |
5 Huttunen |
5 Kosunen |
6 F. Westermarck |
7 Järvinen |
8 Elgbacka |
9 Puhakka |
12 Toivanen |
15 Laitinen |
16 Nyberg |
17 Almari |
18 Rutanen |
20 Uomala |
21 E. Hopponen |
22 Killinen |
23 Peltomäki |
26 W. Hopponen |
27 Kanerva |
28 V. Westermarck |
29 Lehtinen |
30 Norja |
31 Vikstén |
39 Veistola |
44 Hirschovits (**C**) |
51 Iisakka |
58 Moberg |
72 Ylönen |
76 Isiguzo |
81 Nisula |
91 Forsström  

Valmentajat Marttila – Hirvonen – Näckel